**ALYTAUS R. DAUGŲ VLADO MIRONO GIMNAZIJOS NACIONALINIO MOKINIŲ PASIEKIMŲ PATIKRINIMO (DIAGNOSTINIŲ IR STANDARTIZUOTŲ TESTŲ) ORGANIZAVIMO IR VYKDYMO   
TVARKOS APRAŠAS**

1. **BENDROSIOS NUOSTATOS**

Daugų Vlado Mirono gimnazija teikė paraišką įsivertinti mokinių mokymosi pasiekimus taikant Nacionalinio mokinių pasiekimų patikrinimo įrankius (diagnostinius ir standartizuotus testus) ir dalyvauti Nacionalinio egzaminų centro (toliau – NEC) organizuojamame veiksmo tyrime.

Tyrimo tikslas – teikti grįžtamojo ryšio informaciją apie mokinių mokymosi rezultatus, šalies, savivaldybės ir mokyklos lygmenimis tobulinti mokinių mokymosi pasiekimų vertinimo procedūras ir plėsti duomenų, surinktų naudojant šalies lygmeniu parengtus Nacionalinio mokinių pasiekimų patikrinimo (toliau NMPP) bei nacionalinių mokinių pasiekimų tyrimų įrankius, panaudojimą ugdymo kokybei gerinti.

Mokinių mokymosi pasiekimų vertinimui bus panaudoti NMPP vertinimo įrankiai (testai) 2, 4, 6 ir 8 klasių mokiniams: 2 klasės mokinių NMPP vertinimo įrankiai: skaitymo, rašymo, matematikos testai (diagnostiniai); 4 klasės mokinių NMPP vertinimo įrankiai: skaitymo, rašymo, matematikos, pasaulio pažinimo testai; 6 klasės mokinių NMPP vertinimo įrankiai: skaitymo, rašymo, matematikos, testai; 8 klasės mokinių NMPP vertinimo įrankiai: skaitymo, rašymo, matematikos, gamtos mokslų ir socialinių mokslų testai.

**II. TESTAVIMO GRAFIKAS IR TRUKMĖ**

|  |  |  |
| --- | --- | --- |
| **Nurodyto dalyko/ugdymo srities NMPP testas, klausimynas** | Testo/klausimyno pildymo trukmė | Testų vykdymo data |
| **2 KLASĖ** | | |
| **RAŠYMAS, 1 dalis** | apie 45 min.*\** | Balandžio 23 d.  9.50 val. |
| **SKAITYMAS** | apie 45 min.*\** | Gegužės 2 d.  9.50 val. |
| **RAŠYMAS, 2 dalis[[1]](#footnote-1)** | apie 45 min.*\** | Gegužės 4 d.  9.50 val. |
| **MATEMATIKA** | apie 45 min.*\** | Balandžio 25 d.  9.50 val. |
| **4 KLASĖ** | | |
| **RAŠYMAS** | 45 min. | Balandžio 23 d.  9.50 val. |
| **SKAITYMAS** | 45 min. | Gegužės 2 d.  9.50 val. |
| **MATEMATIKA** | 45 min. | Balandžio 25 d.  11.00 val. |
| **PASAULIO PAŽINIMAS** | 45 min. | Gegužės 4 d.  8.00 val. |
| **KLAUSIMYNAS** | iki 30 min. | Balandžio 27 d.  12.00 val. |
| **6 KLASĖ** | | |
| **RAŠYMAS** | 45 min. | Balandžio 17 d.  8.00 val. |
| **SKAITYMAS** | 45 min. | Balandžio 19 d.  8.55 val. |
| **MATEMATIKA** | 45 min. | Balandžio 25 d.  11.00 val. |
| **KLAUSIMYNAS** | iki 30 min. | Balandžio 26 d.  11.00 val. |
| **8 KLASĖ** | | |
| **RAŠYMAS** | 60 min. | Balandžio 16 d.  9.50 val. |
| **SKAITYMAS** | 60 min. | Balandžio 20 d.  8.55 val. |
| **MATEMATIKA** | 60 min. | Balandžio 18 d.  9.50 val. |
| **SOCIALINIAI MOKSLAI** | 60 min. | Balandžio 24 d.  8.00 val. |
| **GAMTOS MOKSLAI** | 60 min. | Balandžio 26 d.  11.00 val. |
| **KLAUSIMYNAS** | iki 30 min. | Balandžio 19 d.  11.00 val. |

1. **TESTAVIMO VYKDYMAS IR ADMINISTRAVIMAS**

**IV.1.** PASIRUOŠIMAS TESTAVIMUI

1. Su gimnazijos bei skyrių komandomis aptariama NMPP testų ir klausimynų administravimo organizavimo klausimai. Atkreipiamas dėmesys, kad konkretaus dalyko testas yra vienodas visiems mokiniams, todėl svarbu mokinius testavimo metu susodinti taip, jog būtų minimizuota nusirašymo galimybė. Aptarimą organizuoja administratoriai.

2. Iš anksto informuoti, kad testuojamų klasių mokiniai testavimo metu turi turėti rašymo priemonę, pieštuką, trintuką, liniuotę. Atliekant matematikos testą skaičiuokliais naudotis negalima.

**IV.2. BENDROSIOS TAISYKLĖS**

* + 1. Administruojant testą negalima atsakinėti į tokius klausimus, kurie galėtų mokiniams padėti ar sutrukdyti teisingai atsakyti į konkrečius testų klausimus.
    2. Svarbu įsitikinti, kad visi mokiniai supranta, ką jie turi daryti, ir žino, kaip užrašyti savo atsakymus. Galima atsakinėti į su tuo susijusius klausimus.
    3. Rekomenduojama, kad mokiniai be rimtos priežasties testavimo metu neišeitų iš testavimo patalpos.
    4. Jei mokykloje testuojamos kelios paralelinės klasės, testavimas turi būti vykdomas tuo pačiu metu.
    5. Užtikrinti testų konfidencialumą (testavimo medžiagos NEGALIMA kopijuoti, nurašyti ir t.t.).
    6. **2 klasės mokinių vertinimas taikant pateiktus įrankius turi vykti jų klasėse. Vykdant testavimą, vertinant mokinių darbus, turi dalyvauti vertinamus mokinius mokantis(ys) mokytojas(ai).**

## MOKINIŲ, TURINČIŲ SPECIALIŲJŲ UGDYMOSI POREIKIŲ DALYVAVIMAS

* + 1. Svarbiausia vadovautis nuostata, jog visų mokinių mokymosi pasiekimai yra svarbūs, ir kiekvieno mokinio pažangos planavimas turi būti atliekamas remiantis kuo objektyvesniais mokymosi pasiekimų duomenimis. Specialiųjų ugdymosi poreikių turintys mokiniai testavimo dieną neturi patirti atskirties, jie turi teisę vienodomis sąlygomis dalyvauti mokymosi pasiekimų vertinime ir atlikti tuos pačius testus, kuriuos atlieka visi atitinkamos klasės mokiniai, taip pat gauti tokios pat formos ataskaitą apie savo mokymosi pasiekimus.
    2. Specialiųjų ugdymosi poreikių turintiems mokiniams būtina sudaryti esminius specialiuosius jų poreikius atitinkančias sąlygas (pvz. patogi, dėmesio neblaškanti sėdėjimo vieta, tinkama rašymo priemonė, geras apšvietimas), tačiau negalima suteikti pagalbos (pvz. aiškinti užduočių sąlygas, leisti naudotis skaičiuokliu ar skirti daugiau laiko), dėl kurios mokinio rezultatai galėtų būti geresni, nes tik užtikrinant vienodas sąlygas mokinių rezultatai gali būti palyginami be papildomų sąlygų. Svarbu, kad testų rezultatai parodytų realią padėtį (pvz. ką mokinys gali/negali atlikti savarankiškai be niekieno pagalbos) ir padėtų planuojant mokiniui būtiną paramą ateityje.
    3. Ypatingais atvejais, kai dalyvavimas testavime gali turėti neigiamą poveikį specialiųjų ugdymosi poreikių turinčio vaiko savijautai ar sveikatai, pasitarus su mokinio tėvais, galima nuspręsti mokinio testavimą organizuoti kitaip (pvz. testavimą organizuoti atskiroje patalpoje, kitą dieną ar suteikiant kitas išskirtines sąlygas, priemones ar pagalbą) arba mokinio visai netestuoti (dėl tokių sprendimų mokykla pati turėtų prisiimti atsakomybę).
    4. Jeigu specialiųjų ugdymosi poreikių turintis mokinys testus iš pradžių atliko vienodomis sąlygomis, tačiau, pedagogų nuomone, jam pritrūko laiko ir/arba kitokios paramos, rekomenduojama mokiniui pasiūlyti pakartoti testą (arba leisti tęsti darbą pažymėjus, kuri testo dalis buvo atlikta iki to momento, kai sąlygos pasikeitė) jau kitokiomis sąlygomis ir išsiaiškinti, kokia pagalba mokiniui yra veiksminga ir ar tikrai padeda pasiekti geresnių rezultatų.
    5. Jeigu, mokyklos sprendimu, mokiniui atliekant testą buvo suteikta jo rezultatus paveikusi pagalba (pvz. skiriama daugiau laiko, leidžiama naudotis skaičiuokliu ir pan.), apie tai turi būti pažymėta mokinio testo sąsiuvinyje ir DIVEMO sistemoje.
    6. Specialiųjų ugdymosi poreikių turinčių mokinių rezultatų suvedimas į DIVEMO sistemą ir rezultatų interpretavimas:
       1. Visų mokinių, atlikusių NMPP testus, rezultatai turi būti suvedami į DIVEMO sistemą;
       2. Jeigu mokinys mokosi pagal pritaikytą ar individualizuotą ugdymo programą, tačiau testus atlieka kaip ir visi kiti mokiniai – be papildomos pagalbos, galinčios turėti įtakos rezultatams, DIVEMO sistemoje nieko papildomai žymėti nereikia. Šiuo atveju mokinio ataskaitoje-profilyje bus pažymėta, jog mokinys mokosi pagal pritaikytą arba individualią ugdymo programą, tačiau testą atliko be papildomos pagalbos. Tokiu atveju, rekomenduojama su mokiniu ir/arba mokinio tėvais individuliai aptarti mokinio atliktas ir neatliktas užduotis, o mokinio rezultatus interpretuoti atsižvelgiant į tai, jog nors ugdymo procese mokiniui pagalba yra suteikiama, testą mokinys atliko tokiomis pat sąlygomis kaip ir kiti mokiniai. Aptariant rezultatus svarbu turėti omenyje, kad šie rezultatai turi būti vertinami, analizuojami ir interpretuojami individualiai, atsižvelgiant į mokyklai žinomas aplinkybes.
       3. Jeigu mokinys mokosi pagal pritaikytą ar individualizuotą ugdymo programą ir atliekant testą jam buvo suteikta specialistų rekomenduojama pagalba (galinti turėti įtakos rezultatams) – suvedant mokinio rezultatus į DIVEMO sistemą, specialiai tam skirtoje vietoje (suvedant rezultatus tai bus matoma) reikia pažymėti, jog mokinys testą atliko su pagalba. Šiuo atveju mokinio profilyje bus pažymėta, jog mokinys mokosi pagal pritaikytą arba individualią ugdymo programą ir testą atliko su pagalba. Tokiu atveju, rekomenduojama su mokiniu ir/arba mokinio tėvais individuliai aptarti mokinio atliktas ir neatliktas užduotis, o mokinio rezultatus interpretuoti atsižvelgiant į jam suteiktą pagalbą. Aptariant rezultatus svarbu žinoti, kad rezultatai, gauti pakeitus sąlygas, turi būti vertinami, analizuojami ir interpretuojami individualiai, atsižvelgiant į mokyklai žinomas aplinkybes. Individuali testo rezultatų ir atskirų užduočių, atliktų vienodomis arba skirtingomis sąlygomis, analizė gali būti labai naudinga planuojant tolesnę tikslingą mokymosi pagalbą mokiniui.
       4. Mokyklos ir klasės ataskaitose rezultatai bus apskaičiuojami ir pateikiami dvejopai: visų testus atlikusių mokinių rezultatai (vidurkis, pasiekimų lygiai ir pan.) ir mokyklos ar klasės mokinių rezultatai neįskaičiuojant specialiųjų ugdymosi poreikių mokinių rezultatų. Todėl rekomenduojama, jog vienomis ar kitomis sąlygomis, testus laikytų visi mokyklos mokiniai.

1. **PASIRENGIMAS TESTAVIMO VYKDYMUI GIMNAZIJOJE**

1. Direktoriaus įsakymu paskiriami atsakingi asmenys:

1.1. už testų medžiagos DIVEMO sistemoje perdavimą bei teikimą skiriamas atsakingas asmuo;

1.2. NMPP organizavimo ir vykdymo gimnazijoje, skyriuose - administratoriai;

1.3. NMPP vykdymo ir vertinimo komisijos.

2. Numatomi kabinetai, kuriuose vyks testavimo vykdymas bei mokinio klausimynų pildymas.

1. **STANDARTIZUOTŲ TESTŲ PATEIKIMAS IR SAUGOJIMAS**

3. Testavimo medžiagą (vokus su visų rūšių testais ir klausimynais, kurie supakuoti dėžėje) gali atsiimti gimnazijos direktorius arba jo įgaliotas asmuo.

4. Testavimo medžiaga laikoma direktoriaus pavaduotojos ugdymui kabinete ir pateikiama standartizuotų testų organizavimo ir vykdymo gimnazijoje administratoriui konkretaus testo atlikimo dieną, skyriams perduodama iš anksto.

5. Voką su konkretaus dalyko standartizuotais testais galima atplėšti tik to testo vykdymo dieną.

1. **MOKINIŲ IR JŲ TĖVŲ INFORMAVIMAS**

6. Apie vykdomą standartizuotą testavimą privaloma iš anksto informuoti mokinius bei jų tėvus ir mokytojus.

7. Iš anksto informuoti mokinius, kad testavimo metu jie turi turėti rašymo priemonę, pieštuką, trintuką, liniuotę. Atliekant matematikos testą skaičiuokliais naudotis negalima.

8. Informacija teikiama pagal II skyriuje pateiktą standartizuotų testų vykdymo lentelę.

1. **MOKINIŲ, TURINČIŲ SPECIALIŲJŲ UGDYMOSI POREIKIŲ, DALYVAVIMAS**

9. Vadovaujantis Vaiko gerovės komisijos posėdžio nutarimu (2018-03-28 protokolo Nr.3):

9.1. Nutartavadovautis nuostata, jog visų mokinių mokymosi pasiekimai yra svarbūs, ir kiekvieno mokinio pažangos planavimas turi būti atliekamas remiantis kuo objektyvesniais mokymosi pasiekimų duomenimis. Specialiųjų ugdymosi poreikių turintys mokiniai testavimo dieną nepatirs atskirties, jie turi teisę vienodomis sąlygomis dalyvauti mokymosi pasiekimų vertinime ir atlikti tuos pačius testus, kuriuos atlieka visi atitinkamos klasės mokiniai, taip pat gauti tokios pat formos ataskaitą apie savo mokymosi pasiekimus.

9.2. Specialiųjų ugdymosi poreikių turintiems mokiniams sudaromos esminės specialiosios jų poreikius atitinkančios sąlygos (pvz. patogi, dėmesio neblaškanti sėdėjimo vieta, tinkama rašymo priemonė, geras apšvietimas), tačiau negalima suteikti pagalbos (pvz. aiškinti užduočių sąlygas, leisti naudotis skaičiuokliu ar skirti daugiau laiko), dėl kurios mokinio rezultatai galėtų būti geresni, nes tik užtikrinant vienodas sąlygas mokinių rezultatai gali būti palyginami be papildomų sąlygų. Svarbu, kad testų rezultatai parodytų realią padėtį (pvz. ką mokinys gali/negali atlikti savarankiškai be niekieno pagalbos) ir padėtų planuojant mokiniui būtiną paramą ateityje.

9.3. 4 kl. besimokantys mokiniai pagal individualizuotą, pritaikytą ugdymo programas, testavimo dieną atliks standartizuotų testų užduotis.

9.4. Jeigu atliekant testą jam buvo suteikta specialistų rekomenduojama pagalba (galinti turėti įtakos rezultatams) – suvedant mokinio rezultatus į DIVEMO sistemą, specialiai tam skirtoje vietoje pažymima, jog mokinys testą atliko su pagalba.

1. **BENDROSIOS TAISYKLĖS TESTAVIMO VYKDYMUI**

10. Administruojant testą negalima atsakinėti į tokius klausimus, kurie galėtų mokiniams padėti ar sutrukdyti teisingai atsakyti į konkrečius testų klausimus.

11. Svarbu įsitikinti, kad visi mokiniai supranta, ką jie turi daryti, ir žino, kaip užrašyti savo atsakymus. Galima atsakinėti į su tuo susijusius klausimus.

12. Rekomenduojama, kad mokiniai be rimtos priežasties testavimo metu neišeitų iš testavimo patalpos.

13. Užtikrinti testų konfidencialumą (testavimo medžiagos negalima kopijuoti, nurašyti ir t.t.). Baigus testavimą visus testus supakuoti (taip pat ir nepanaudotus).

1. **ADMINISTRATORIAUS FUNKCIJOS**

14. Standartizuotų testų atlikimo dieną administratorius gauna testus iš gimnazijos direktoriaus.

15. Tyrimo administratorius mokykloje pasiima mokinių sąrašą su mokinių kodais. Mokinių kodai mokykloms bus sugeneruojami automatiškai DIVEMO sistemoje po mokyklos mokinių sąrašų patikslinimo. Tas pats mokinio kodas bus naudojamas visiems to mokinio testams ir klausimynui identifikuoti. Mokinio kodą įrašyti būtina, nes tai leis Nacionaliniam egzaminų centrui tarpusavyje susieti to paties mokinio atliktų testų įvertinimus ir jo klausimyno atsakymus.

16. Testavimo dieną administratorius atplėšia voką su testais ir naudodamasis sąrašu ant kiekvieno testo užrašo mokinio kodą. Mokinio kodas ant testų sąsiuvinių užrašomas tam skirtuose langeliuose.

17. Prieš pat testavimą, naudojantis sąrašu mokiniams išdalijami užkoduoti testai ar klausimynai. Sąrašas, kuriame nurodytas mokinio vardas, pavardė bei kodas, lieka mokykloje.

1. **VYKDYTOJŲ FUNKCIJOS**

18. Naudodamasis sąrašu vyresnysis vykdytojas mokiniams išdalija užkoduotus testus.

19. Vykdo testavimą paskirtoje klasėje:

19.1. Iki 5-ių minučių vyksta pasiruošimas testavimui.

19.2. Vykdytojas perskaito „Bendruosius nurodymus“.

19.3. 4 ir 6 klasei skiriama 45 min., o 8 klasei – 60 min. 2 klasei skiriama apie 45 min., tačiau, esant poreikiui, šis laikas gali būti pratęstas iki 55 min.

19.4. Praėjus atitinkamai 2,4,6/8 klasei 40/55 minutėms, testo vykdytojas turi pranešti mokiniams, kad jiems liko dirbti 5 minutės.

19.5. Jeigu testavimo metu atsitiktų, jog kai kurie mokiniai testą užpildytų anksčiau už kitus, vykdytojas turi paprašyti mokinio dar kartą peržvelgti savo atliktą darbą, pasitikrinti, ar tikrai viską atliko.

19.6. Pasibaigus testavimui supakuojami visi testai (taip pat ir nepanaudoti, jeigu dėl tam tikrų priežasčių kuris nors mokinys(-iai) nedalyvavo testavime) ir perduodami administratoriui.

19.7. Vykdytojas atsako už tvarką klasėje.

**XI. KLAUSIMYNO PILDYMO ADMINISTRAVIMAS**

20. Vykdytojas vykdo klausimynų pildymą. Klausimynams užkoduoti bus naudojami lipdukai su brūkšniniais kodais. Užpildytų klausimynų duomenys vėliau Nacionaliniame egzaminų centre bus skenuojami ir atpažįstami kompiuterinėmis programomis, todėl lipduką reikia užklijuoti horizontaliai, tam skirtoje vietoje – laukelyje „Mokinio kodas“.

20.1. Iki 5-ių minučių vyksta pasiruošimas klausimyno pildymui.

20.2. Vykdytojas instruktuoja mokinius, pildančius klausimyną.

20.2.1. Mokiniams būtina paaiškinti, kad neskubėtų pildyti klausimyno, pirma atidžiai perskaitytų klausimą, stengtųsi kuo mažiau pribraukyti.

20.2.2. Kiekvienam klausimui šalia pasirinkto atsakymo esantį langelį pažymėtų kryžiuku, o ne kitais simboliais.

20.2.3. Stengtųsi tilpti į skirto langelio rėmus.

20.2.4. Kitų to klausimo atsakymų langelių nežymėtų jokiais kitais simboliais.

20.2.5. Klausimyną reikia pildyti tik mėlyna ar juoda spalva rašančiu rašikliu.

20.2.6. Mokiniams reikėtų paaiškinti, kad jų atsakymai nebus prieinami nei mokyklos mokytojams, nei administracijai, nes vos tik užpildžius klausimynus, jie bus sudėti į voką ir išsiųsti į Nacionalinį egzaminų centrą.

20.2.7. Vykdytojas prieš paskelbdamas klausimyno pildymo pradžią, turi nurodyti, kad jam užpildyti bus skiriama apie 20 min. (pagal poreikį iki 30 min.).

20.2.8. Vykdytojas atsako už tvarką klasėje.

21. Vykdytojai, mokiniams pildant klausimyną, turėtų nesikišti, nestebėti, ką žymi mokiniai, nekomentuoti, papildomai nieko neaiškinti, mokiniai turi jaustis saugūs ir atsakinėdami pateikti savo nuomonę.

22. Vykdytojai, mokiniams užpildžius klausimynus, juos iš karto sudeda į vokus ir perduoda administratoriui, vokai išsiunčiami į NEC Užpildytus mokinių klausimynus (be mokinių pavardžių) mokykla pateikia NEC iki 2016 m. gegužės 6 d.

**XII. MOKINIŲ DARBŲ VERTINIMAS**

23. Diagnostinių ir standartizuotų testų vertinimo instrukcijos ir vertinimo lapai bus pateikti duomenų perdavimo sistemoje KELTAS ir duomenų įvedimo modulyje DIVEMO.

24. Prieš mokinių darbų vertinimą vertintojai organizuoja vertinimo instrukcijų aptarimą. Siekiant gauti patikimus rezultatus labai svarbu vadovautis vertinimo instrukcija, joje nurodytais vertinimo kriterijais.

25. Testų sąsiuvinyje prie kiekvienos užduoties dešinėje lapo pusėje (paraštėje) atspausdintas langelis skirtas vertintojui. Jame vertintojas įrašo, kiek tos užduoties taškų mokinys surinko. Virš langelio esantys rutuliukai parodo, kiek maksimaliai taškų galima surinkti pilnai atlikus šią užduotį. Vienas rutuliukas reiškia, kad mokinys gali surinkti 1 arba 0 taškų, du rutuliukai reiškia, kad mokinys gali surinkti 2, 1 arba 0 taškų, ir t.t. Langeliuose vertintojai gali įrašyti tik sveikąjį skaičių, t.y. mokiniai gali surinkti 0, 1, 2, 3 ir t.t. taškus, galimybės surinkti pusę taško ar kitą dalį taško nėra.

26. Testai taisomi testuojamo dalyko mokytojo kabinete.

27. Vertintojams baigus darbą testai atiduodami administratoriui, jie saugomi archyve.

28. Atlikti testai ištaisomi per direktoriaus įsakyme nurodytą laiką, per 8 darbo dienas.

**XIII. DUOMENŲ SUVEDIMAS**

29. Mokinių testų įvertinimų suvedimas vykdomas DIVEMO sistemoje.

30. Duomenis suveda už testų medžiagos DIVEMO sistemoje perdavimą bei teikimą skiriamas atsakingi asmenys – administratoriai.

1. \* Laikas, skirtas 2 klasės diagnostinių testų atlikimui, gali būti pratęstas iki 55 min. [↑](#footnote-ref-1)